
საქართველოს სტანდარტიზაციის, მეტროლოგიისა და სერტიფიკაციის სახელმწიფო
 დეპარტამენტის (საქსტანდარტი) ბრძანება №340
2003 წლის 4 ნოემბერი
 ქ. თბილისი
საქართველოს ეროვნული სტანდარტის სსტ ისო 9001 : 2003 „ხარისხის მენეჯმენტის სისტემები – მოთხოვნები” დამტკიცების შესახებ
„სტანდარტიზაციის შესახებ” საქართველოს კანონის მე-11 მუხლის მე-7 პუნქტის შესაბამისად, ვბრძანებ: 
1. დამტკიცდეს საქართველოს ეროვნული სტანდარტი სსტ ისო 9001 : 2003 „ხარისხის მენეჯმენტის სისტემები – მოთხოვნები”.

2. აღნიშნული სტანდარტის გამოყენება ნებაყოფლობითია.

3. ძალადაკარგულად გამოცხადდეს საქსტანდარტის 2000 წლის 29 მაისის №90 ბრძანება საქართველოს ეროვნული სტანდარტების: 

– სსტ ისო 9001 : 2000 „ხარისხის სისტემები. ხარისხის უზრუნველყოფის მოდელი დაპროექტების, შემუშავების, წარმოების, მონტაჟისა და მომსახურებისას”; 

– სსტ ისო 9002 : 2000 „ხარისხის სისტემები. ხარისხის უზრუნველყოფის მოდელი წარმოების, მონტაჟისა და მომსახურებისას”;  
– სსტ ისო 9003 : 2000 „ხარისხის სისტემები. ხარისხის უზრუნველყოფის მოდელი საბოლოო კონტროლისა და გამოცდებისას”

დამტკიცების თაობაზე.

4. ბრძანება ამოქმედდეს გამოქვეყნებისთანავე.

მ. ჯანიკაშვილი
ხარისხის მენეჯმენტის სისტემები – მოთხოვნები
1. გამოყენების სფერო
1.1 ზოგადი მოთხოვნები
წინამდებარე საერთაშორისო სტანდარტი ადგენს მოთხოვნებს ხარისხის მენეჯმენტის სისტემის მიმართ, როდესაც: 

ა) ორგანიზაციას თავისი შესაძლებლობის გამოსავლენად ესაჭიროება მუდმივად მიაწოდოს პროდუქტი, რომელიც შეესაბამება მომხმარებელთა მოთხოვნებს და მიესადაგება კანონმდებლობას, და
ბ) ორგანიზაცია ცდილობს გაზარდოს მომხმარებლის კმაყოფილება სისტემის შედეგიანი გამოყენების გზით, სისტემის განუწყვეტელი სრულყოფისა და მომხმარებლის მოთხოვნებთან შესაბამისობის უზრუნველყოფის და გამოსაყენებელი საკანონმდებლო მოთხოვნების პროცესების ჩართვით.

შენიშვნა წინამდებარე საერთაშორისო სტანდარტში ტერმინი „პროდუქტი” გამოიყენება მხოლოდ იმ პროდუქტის მიმართ, რომელიც განკუთვნილია მომხმარებლისათვის ან მის მიერაა მოთხოვნილი.

1.2 გამოყენება
წინამდებარე საერთაშორისო სტანდარტის ყველა მოთხოვნა ზოგადია და გამოიყენება ყველა ორგანიზაციის მიერ მისი ტიპის, სიდიდისა და წარმოებული პროდუქტის მიუხედავად.

თუ წინამდებარე საერთაშორისო სტანდარტის რომელიმე მოთხოვნის გამოყენება შეუძლებელია ორგანიზაციის ან მისი პროდუქტის ბუნებიდან გამომდინარე, ეს მოთხოვნები შეიძლება გამოირიცხოს.

გამონაკლის შემთხვევაში, წინამდებარე საერთაშორისო სტანდარტის მოთხოვნებთან შესაბამისობა უზრუნველყოფილი იქნება მხოლოდ იმ შემთხვევაში, თუ ეს გამონაკლისი შეზღუდულია მე-7 განყოფილების მოთხოვნებით და ეს გამონაკლისი არ ეხება ორგანიზაციის შესაძლებლობას და არ ათავისუფლებს მას მომხმარებლის მოთხოვნათა და გამოსაყენებელი საკანონმდებლო მოთხოვნების შესაბამისი პროდუქტის მიწოდების პასუხისმგებლობისაგან.

2. ნორმატიული მითითება
ქვემოთ მითითებული ნორმატიული დოკუმენტი მოიცავს დებულებებს, რომლებიც, შემდგომ მოხსენებული წინამდებარე ტექსტში, შეადგენენ ასევე წინამდებარე საერთაშორისო სტანდარტის დებულებებს. დათარიღებული მითითებების შემთხვევაში, ამ პუბლიკაციის შემდგომი დამატებები ან რედაქციები არ გამოიყენება, მაგრამ, მხარეების მიერ, წინამდებარე სტანდარტზე დაფუძნებულ ხელშეკრულებებში, რეკომენდებულია გამოიკვლიოს ნორმატიული დოკუმენტის უკანასკნელი გამოცემის გამოყენების შესაძლებლობა. დაუთარიღებელი მითითებები აღნიშნავენ აღნიშნული დოკუმენტის ბოლო გამოცემაზე მითითებას. ისო და იეკ-ის წევრები მხარს უჭერენ მოქმედი საერთაშორისო სტანდარტების ნუსხას.

3. ტერმინები და განსაზღვრებები
წინამდებარე საერთაშორისო სტანდარტის მიზნებისათვის გამოიყენება ისო 9000-ის ტერმინები და განსაზღვრებები.

ისო 9001-ის წინამდებარე გამოცემაში მიწოდების ჯაჭვის აღწერისათვის გამოიყენება შემდეგი ტერმინები, რომლებიც შეცვლილია, რათა ასახული იქნეს თანამედროე ტერმინოლოგია:

მიმწოდებელი ორგანიზაცია მომხმარებელი 
ტერმინი „ორგანიზაცია” ცვლის ისო 9001 : 1994-ში ადრე გამოყენებულ ტერმინს „მიმწოდებელი”, რომელშიც იგულისხმება ობიექტი, რომელიც იყენებს წინამდებარე საერთაშორისო სტანდარტს. ტერმინი „მიმწოდებელი” ამჯერად ცვლის ტერმინს „ქვემოიჯარე”. 

ტერმინი „პროდუქტი” წინამდებარე საერთაშორისო სტანდარტის ტექსტში შეიძლება ასევე აღნიშნავდეს “მომსახურებასაც”.

4. ხარისხის მენეჯმენტის სისტემა
4.1. ზოგადი მოთხოვნები
ორგანიზაციამ უნდა შეიმუშაოს, დოკუმენტურად გააფორმოს, დანერგოს, შეინარჩუნოს ხარისხის მენეჯმენტის სისტემა და მუდმივად გააუმჯობესოს მისი შედეგიანობა წინამდებარე საერთაშორისო სტანდარტის მოთხოვნების შესაბამისად.

ორგანიზაციამ უნდა:

ა) განსაზღვროს ხარისხის მენეჯმენტის სისტემისათვის საჭირო პროცესები და მათი გამოყენება მთელ ორგანიზაციაში (იხ. 1.2);

ბ) დაადგინოს ამ პროცესების თანამიმდევრობა და ურთიერთქმედება;

გ) დაადგინოს კრიტერიუმები და მეთოდები, რომლებიც აუცილებელია ამ პროცესების როგორც ფუნქციონირების, ასევე მათი მართვის შედეგიანობის უზრუნველსაყოფად;

დ) უზრუნველყოს რესურსებისა და ინფორმაციის არსებობა, რომლებიც აუცილებელია ამ პროცესების ფუნქციონირებისა და მონიტორინგის შენარჩუნებისათვის;

ე) განახორციელოს მონიტორინგი, გაზომოს და გაანალიზოს ეს პროცესები, და
ზ) განახორციელოს ქმედებები, რომლებიც საჭიროა დაგეგმილი შედეგების მიღწევისა და ამ პროცესების მუდმივი გაუმჯობესებისათვის.

ორგანიზაცია წინამდებარე საერთაშორისო სტანდარტის მოთხოვნათა შესაბამისად უნდა მართავდეს ამ პროცესებით.

თუ ორგანიზაცია იყენებს ქვემოიჯარეობის პროცესებს, რომლებიც გავლენას ახდენენ მოთხოვნებთან პროდუქტის შესაბამისობაზე, ორგანიზაციამ უნდა უზრუნველყოს ასეთი პროცესებით კონტროლი. ასეთი ქვემოიჯარეობის პროცესებით მართვა უნდა განისაზღვროს ხარისხის მენეჯმენტის სისტემის ჩარჩოებში.

შენიშვნა ხარისხის მენეჯმენტის სისტემისათვის ზემოთ მითითებული აუცილებელი პროცესები, უნდა ითავსებდეს მენეჯმენტის მიხედვით საქმიანობის, რესურსებით უზრუნველყოფის, პროდუქტის შექმნისა და გაზომვის პროცესებს.

4.2.  მოთხოვნები დოკუმენტაციის მიმართ
4.2.1 ზოგადი დებულებები
ხარისხის მენეჯმენტის სისტემის დოკუმენტაცია უნდა მოიცავდეს:

ა) ხარისხის სფეროში პოლიტიკისა და მიზნების დოკუმენტირებულ დებულებებს;

ბ) ხარისხის სახელმძღვანელოს;

გ) წინამდებარე საერთაშორისო სტანდარტით გათვალისწინებულ დოკუმენტურად გაფორმებულ პროცედურებს;

დ) დოკუმენტებს, რომლებიც საჭიროა ორგანიზაციისათვის შედეგიანი დაგეგმვის უზრუნველსაყოფად, თავისი პროცესების განსახორციელებლად და მათ სამართავად. და
ე) ჩანაწერებს წინამდებარე საერთაშორისო სტანდარტის მოთხოვნათა შესაბამისად (იხ. 4.2.4).

შენიშვნა 1: ცნება „დოკუმენტურად გაფორმებული პროცედურები” („დოკუმენტირებული პროცედურები”) წინამდებარე საერთაშორისო სტანდარტში ნიშნავს, რომ პროცედურები უნდა იყოს შემუშავებული, დოკუმენტურად გაფორმებული, დანერგილი და შენარჩუნებული.

შენიშვნა 2: ხარისხის მენეჯმენტის სისტემის დოკუმენტაციის მოცულობა ორგანიზაციებისათვის შეიძლება იყოს განსხვავებული, იმის მიხედვით, თუ როგორია:

ა) ორგანიზაციის სიდიდე და საქმიანობის სახეობა;

ბ) პროცესების სირთულე და მათ შორის ურთიერთქმედება;

გ) პერსონალის კომპეტენტურობა.

შენიშვნა 3: დოკუმენტაცია შეიძლება იყოს ნებისმიერი ფორმის და ტიპის ინფორმაციის მატარებელზე.

4.2.2 ხარისხის სახელმძღვანელო
ორგანიზაციამ უნდა დაადგინოს და შეინარჩუნოს ხარისხის სახელმძღვანელო, რომელიც მოიცავს:

 ა) ხარისხის მენეჯმენტის სისტემის გამოყენების სფეროს, ნებისმიერი გამონაკლისის დაწვრილებითი აღწერით და დასაბუთებით (იხ. 1.2) ;

ბ) ხარისხის მენეჯმენტის სისტემისათვის დადგენილ დოკუმენტირებულ პროცედურებს ან მათზე მითითებებს; და
გ) ხარისხის მენეჯმენტის სისტემის პროცესებს შორის ურთიერთქმედების აღწერას.

4.2.3. დოკუმენტების კონტროლი
უზრუნველყოფილი უნდა იყოს დოკუმენტების კონტროლი, რომლებიც საჭიროა ხარისხის მენეჯმენტის სისტემისათვის. ჩანაწერები განსაკუთრებული დოკუმენტებია და ამ დოკუმენტების კონტროლი უნდა ხდებოდეს 4.2.4 პუნქტის მოთხოვნათა შესაბამისად.

დადგენილ უნდა იქნეს კონტროლის საშუალებათა განსაზღვრის დოკუმენტურად გაფორმებული პროცედურა:

ა) დოკუმენტების დამტკიცებისათვის, რომლებიც ადასტურებენ ადეკვატურობას მათ გამოშვებამდე; 

ბ) ანალიზისათვის, საჭიროების შემთხვევაში განახლებისა და განმეორებით დამტკიცებისათვის;

გ) ცვლილებების იდენტიფიკაციისა და დოკუმენტების მიმდინარე გადასინჯვის სტატუსის უზრუნველსაყოფად;

დ) იმის უზრუნველსაყოფად, რომ შესაბამისი დოკუმენტების მოქმედი გამოცემები იყოს მათი გამოყენების ადგილზე;

ე) დოკუმენტების მკაფიოობის შენარჩუნებისა და იდენტიფიკაციის სიმარტივის უზრუნველსაყოფად;

ზ) გარედან შემოსული დოკუმენტების იდენტიფიკაციისა და მათი გავრცელების კონტროლის უზრუნველსაყოფად; და.
თ) მოძველებული დოკუმენტების არა განზრახ გამოყენებისა და მათი შესაბამისი იდენტიფიკაციის თავიდან ასაცილებლად, თუ ისინი შენახულია გარკვეული მიზნებისათვის.

4.2.4.  ჩანაწერების კონტროლი
ჩანაწერები უნდა იყოს დადგენილი და დაცული, ხარისხის მენეჯმენტის სისტემის მოთხოვნებთან შესაბამისობისა და შედეგიანობის დასაბუთებისათვის. ჩანაწერები უნდა იყოს მკაფიო, ადვილად საიდენტიფიკაციო და ხელმისაწვდომი. დადგენილი უნდა იყოს კონტროლის საშუალებათა აღმწერი დოკუმენტირებული პროცედურა ჩანაწერების იდენტიფიკაციის, შენახვის, დაცვის, მოძიების, შენახვის ვადისა და განადგურებისათვის.

5. ხელმძღვანელობის პასუხისმგებლობა
5.1. ხელმძღვანელობის ვალდებულებები
უმაღლესმა ხელმძღვანელობამ უნდა წარმოადგინოს აღებული ვალდებულებების დასაბუთება ხარისხის მენეჯმენტის სისტემის შემუშავებასა და დანერგვასთან და მისი ეფექტურობის მუდმივ სრულყოფასთან მიმართებაში შემდეგი გზით:

ა) ორგანიზაციის შეტყობინებით მომხმარებლის მოთხოვნების, აგრეთვე დადგენილი და საკანონმდებლო მოთხოვნების შესრულების მნიშვნელობის შესახებ;

ბ) ხარისხის სფეროში პოლიტიკის განსაზღვრით;

გ) იმის უზრუნველყოფით, რომ დადგენილია ხარისხის სფეროში მიზნები;

დ) ხელმძღვანელობის მხრიდან ანალიზის ჩატარებით;

ე) რესურსების არსებობის უზრუნველყოფით.

5.2. ორიენტაცია მომხმარებელზე
უმაღლესმა ხელმძღვანელობამ უნდა უზრუნველყოს, რომ მომხმარებლის მოთხოვნები იყოს განსაზღვრული და სრულდებოდეს მომხმარებლის დაკმაყოფილების გაზრდის მიზნით (იხ. 7.2.1. და 8.2.1).

5.3. პოლიტიკა ხარისხის სფეროში
უმაღლესმა ხელმძღვანელობამ უნდა უზრუნველყოს, რომ პოლიტიკა ხარისხის სფეროში:

ა) შეესაბამებოდეს ორგანიზაციის მიზნებს;

ბ) მოიცავდეს ვალდებულებებს: შეესაბამებოდეს ხარისხის მენეჯმენტის სისტემის მოთხოვნებს და მუდმივად სრულყოს მისი ეფექტურობა;

გ) უზრუნველყოფდეს საფუძველს ხარისხის სფეროში მიზნების განსაზღვრისა და ანალიზისათვის;

დ) ეცნობოს და აღქმულ იქნეს ორგანიზაციის ფარგლებში;

ე) ხელახლა განიხილებოდეს მუდმივი შესაბამისობის უზრუნველსაყოფად.

5.4. დაგეგმვა
5.4.1. მიზნები ხარისხის სფეროში
უმაღლესმა ხელმძღვანელობამ უნდა უზრუნველყოს, რომ მიზნები ხარისხის სფეროში, იმის ჩართვით, რომელიც აუცილებელია პროდუქტის მიმართ მოთხოვნათა (იხ.7.1.ა) შესასრულებლად, დადგენილი იყოს შესაბამისი ფუნქციებისა და დონეებისათვის ორგანიზაციის ფარგლებში. მიზნები ხარისხის სფეროში უნდა იყოს ზომვადი და ეთანხმებოდეს პოლიტიკას ხარისხის სფეროში.

5.4.2. ხარისხის მენეჯმენტის სისტემის დაგეგმვა
უმაღლესმა ხელმძღვანელობამ უნდა უზრუნველყოს, რომ 

ა) ხარისხის მენეჯმენტის სისტემის დაგეგმვა ხორციელდებოდეს 4.1 პუნქტის მოთხოვნების, აგრეთვე ხარისხის სფეროში მიზნების შესრულების მიზნით; და. 

ბ) დაცული იქნეს ხარისხის მენეჯმენტის სისტემის მთლიანობა, თუ იგეგმება და ინერგება ხარისხის მენეჯმენტის სისტემის ცვლილებები.

5.5. პასუხიმგებლობა, უფლებამოსილება და კავშირი
5.5.1. პასუხიმგებლობა და უფლებამოსილება
 უმაღლესმა ხელმძღვანელობამ უნდა უზრუნველყოს, რომ პასუხისმგებლობა და უფლებამოსილება იყოს განსაზღვრული და ეცნობოს ორგანიზაციის ფარგლებში.

5.5.2. ხელმძღვანელობის წარმომადგენელი
უმაღლესმა ხელმძღვანელობამ უნდა დანიშნოს ხელმძღვანელობის წევრი, რომელსაც მასზე დაკისრებული სხვა მოვალეობების გარდა ექნება პასუხისმგებლობა და უფლებამოსილება, რათა:

ა) უზრუნველყოს ხარისხის მენეჯმენტის სისტემის პროცესების დადგენა, დანერგვა და დაცვა; 

ბ) უმაღლეს ხელმძღვანელობას წარუდგინოს ინფორმაცია ხარისხის მენეჯმენტის სისტემის ფუნქციონირების ეფექტურობისა და სრულყოფისათვის საჭირო ნებისმიერი მოთხოვნის შესახებ;

გ) უზრუნველყოს ორგანიზაციის შეტყობინება მომხმარებელთა მოთხოვნების შესახებ.

შენიშვნა ხელმძღვანელობის წარმომადგენლის პასუხისმგებლობა შეიძლება მოიცავდეს გარე ორგანიზაციებთან კავშირების შენარჩუნებას ხარისხის მენეჯმენტის სისტემის საკითხებში.

5.5.3. შიგა კავშირი
უმაღლესმა ხელმძღვანელობამ უნდა უზრუნველყოს, რომ ორგანიზაციაში იყოს დადგენილი კავშირის შესაბამისი პროცესები, და რომ ეს კავშირი ხორციელდებოდეს ხარისხის მენეჯმენტის სისტემის ეფექტურობისათვის.

5.6. ანალიზი ხელმძღვანელობის მხრიდან
5.6.1 ზოგადი დებულებები
უმაღლესმა ხელმძღვანელობამ დადგენილი პერიოდულობით უნდა გააანალიზოს ხარისხის მენეჯმენტის სისტემა, რათა უზრუნველყოს მისი მუდმივი შესაბამისობა, ადეკვატურობა და ეფექტურობა. ეს ანალიზი უნდა მოიცავდეს ხარისხის მენეჯმენტის სისტემის სრულყოფის შესაძლებლობის შეფასებასა და ცვლილებების აუცილებლობას, მათ შორის პოლიტიკასა და მიზნებს ხარისხის სფეროში. ხელმძღვანელობის მიერ უნდა სრულდებოდეს ჩატარებული ანალიზების ჩანაწერები (იხ. 4.2.4).

5.6.2. შემავალი მონაცემები ანალიზისათვის
შემავალი მონაცემები ანალიზისათვის ხელმძღვანელობის მხრიდან უნდა მოიცავდეს შემდეგ ინფორმაციას:

ა) აუდიტების შედეგები;

ბ) უკუკავშირი მომხმარებელთან;

გ) პროცესების ფუნქციონირების ეფექტურობა და პროდუქტის შესაბამისობა;

დ) გამაფრთხილებელი და მაკორექტირებელი ქმედებების სტატუსი;

ე) ქმედებები, რომელიც მოსდევს წინა ანალიზებს ხელმძღვანელობის მხრიდან;

ზ) ცვლილებები, რომლებსაც შეეძლოთ გავლენა მოეხდინათ ხარისხის მენეჯმენტის სისტემაზე; და
თ) სრულყოფის რეკომენდაციები.

5.6.3. ანალიზის გამომავალი მონაცემები 

ანალიზის გამომავალი მონაცემები ხელმძღვანელობის მხრიდან უნდა მოიცავდეს გადაწყვეტილებებსა და ქმედებებს, რომლებიც დაკავშირებულია:

ა) ხარისხის მენეჯმენტის სისტემისა და მისი პროცესების ეფექტურობის სრულყოფასთან;

ბ) მომხმარებლის მოთხოვნების შესაბამისად პროდუქტის სრულყოფასთან;

გ) რესურსებზე მოთხოვნილებასთან.

6. რესურსების მართვა 

6.1. უზრუნველყოფა რესურსებით
ორგანიზაციამ უნდა განსაზღვროს და უზრუნველყოს რესურსები, რომლებიც საჭიროა:

ა) ხარისხის მენეჯმენტის სისტემის დანერგვისა და შენარჩუნებისათვის და მისი ეფექტურობის განუწყვეტელი სრულყოფისათვის; და
ბ) მომხმარებლის კმაყოფილების გაზრდისათვის მისი მოთხოვნების შესრულების გზით.

6.2. პერსონალი
6.2.1. ზოგადი დებულებები
პროდუქტის ხარისხზე გავლენის მქონე სამუშაოს შემსრულებელი პერსონალი უნდა იყოს კომპეტენტური შესაბამისი განათლების, ტრენინგის (სწავლების), ოსტატობისა და გამოცდილების საფუძველზე.

6.2.2. კომპეტენტურობა, საქმეში ჩახედულობა და სწავლება
ორგანიზაცია უნდა:

ა) განსაზღვრავდეს კომპეტენტურობის საჭირო დონეს პერსონალისათვის, რომლის საქმიანობა ზეგავლენას ახდენს პროდუქტის ხარისხზე;

ბ) უზრუნველყოფდეს სწავლებას ან სხვა ქმედებებს ამ მოთხოვნილებების დასაკმაყოფილებლად;

გ) აფასებდეს წამოწყებული ქმედებების ეფექტურობას;

დ) დარწმუნდეს, რომ თანამშრომლებს ესმით თავიანთი საქმიანობის მნიშვნელობა და წვლილი ხარისხის სფეროში მიზნის მისაღწევად;

ე) ინახავდეს შესაბამის ჩანაწერებს მიღებული სწავლების, ტრენინგების, ჩვევებისა და გამოცდილების შესახებ (იხ. 4.2.4.).

6.3.ინფრასტრუქტურა
ორგანიზაციამ უნდა განსაზღვროს, უზრუნველყოს და შეინარჩუნოს ინფრასტრუქტურა, რომელიც საჭიროა პროდუქტის მიმართ მოთხოვნებთან შესაბამისობის მისაღწევად. ინფრასტრუქტურა მოიცავს, თუ გამოყენებადია:

ა) შენობებს, სამუშაო ადგილსა და თანამდევ სამსახურებს;

ბ) აღჭურვილობას პროცესებისათვის (როგორც მატერიალურ ნაწილს, ისე პროგრამულ უზრუნველყოფას); და
გ) დამხმარე სამსახურებს (როგორიცაა ტრანსპორტი და კავშირი).

6.4. სამუშაო გარემო
ორგანიზაციამ უნდა განსაზღვროს და მართოს სამუშაო გარემო, რომელიც საჭიროა პროდუქტის მიმართ მოთხოვნებთან შესაბამისობის მისაღწევად.

7. პროდუქტის შექმნა
7.1. პროდუქტის შექმნის დაგეგმვა
ორგანიზაციამ უნდა დაგეგმოს და შეიმუშაოს პროცესები, რომლებიც საჭიროა პროდუქტის შესაქმნელად. პროდუქტის შექმნის დაგეგმვა უნდა ეთანხმებოდეს ხარისხის მენეჯმენტის სისტემის სხვა პროცესების მოთხოვნებს (იხ .4.1).

პროდუქტის შექმნის დაგეგმვისას, ორგანიზაციამ მიზანდასახულობის გათვალისწინებით უნდა განსაზღვროს:

ა) მიზნები ხარისხის სფეროში და მოთხოვნები პროდუქტის მიმართ;

ბ) პროცესების და დოკუმენტების დადგენის აუცილებლობა და პროდუქტისათვის დამახასიათებელი რესურსებით უზრუნველყოფა;

გ) საჭირო საქმიანობა, ვერიფიკაციის, დამტკიცების, მონიტორინგის, კონტროლისა და გამოცდების მიხედვით, რომელიც დამახასიათებელია პროდუქტისათვის და პროდუქტის მიღების კრიტერიუმები;

დ) ჩანაწერები, რომლებიც საჭიროა იმ მტკიცებათა წარსადგენად, რომ შექმნის პროცესები და მზა პროდუქტი შეესაბამება მოთხოვნებს (იხ.4.2.4.).

ასეთი დაგეგმვის გამომავალი მონაცემები უნდა იყოს იმ ფორმაში, რომელიც შეესაბამება ორგანიზაციის ფუნქციონირების წესს.

შენიშვნა 1: დოკუმენტი, რომელიც აღწერს კონკრეტული პროდუქტისათვის, პროექტის ან კონტრაქტისათვის გამოყენებულ ხარისხის მენეჯმენტის სისტემის პროცესებს (პროდუქტის შექმნის პროცესების ჩართვით) და რესურსებს, შეიძლება წარმოდგენილი იქნეს როგორც ხარისხის გეგმა.

შენიშვნა 2: ორგანიზაციას შეუძლია აგრეთვე გამოიყენოს 7.3 პუნქტის მოთხოვნები პროდუქტის შექმნის პროცესების შემუშავების მიმართ.

7.2.  მომხმარებელთან დაკავშირებული პროცესები
7.2.1 პროდუქტის მიმართ მოთხოვნების განსაზღვრა 

ორგანიზაციამ უნდა განსაზღვროს:

ა) მომხმარებელთან წინასწარ შეთანხმებული მოთხოვნები, მათ შორის, მიწოდებისა და შემდგომი მომსახურების საქმიანობის მიმართ მოთხოვნები;

ბ) მოთხოვნები, რომლებიც არ არის მითითებული მომხმარებლის მიერ, მაგრამ აუცილებელია გათვალისწინებული და სავარაუდო გამოყენებისათვის, როდესაც ის ცნობილია;

გ) დადგენილი და საკანონმდებლო მოთხოვნები, რომლებიც ეხება პროდუქტს; და
დ) ორგანიზაციის მიერ დადგენილი ნებისმიერი დამატებითი მოთხოვნები.

7.2.2. პროდუქტის მიმართ მოთხოვნების ანალიზი
ორგანიზაციამ უნდა გააანალიზოს მოთხოვნები, რომლებიც ეხება პროდუქტს.

ასეთი ანალიზი უნდა ტარდებოდეს ორგანიზაციის მიერ მომხმარებელზე პროდუქტის მიწოდების შესახებ ვალდებულებათა მიღებამდე (მაგ. ტენდერზე მიწოდებამდე, კონტრაქტების გაფორმებამდე ან დაკვეთების მიღებამდე, კონტრაქტებსა ან დაკვეთებზე ცვლილებების მიღებამდე) და გარანტიას უნდა იძლეოდეს, რომ:

ა) მოთხოვნები პროდუქტის მიმართ განსაზღვრულია;

ბ) კონტრაქტის ან დაკვეთის მოთხოვნები, რომლებიც განსხვავდება ადრე ფორმულირებულისაგან, ნებადართულია, და 

გ) ორგანიზაციას შესწევს უნარი, შეასრულოს განსაზღვრული მოთხოვნები.

ანალიზისა და შემდგომი ქმედებების შედეგები უნდა იყოს დოკუმენტურად გაფორმებული (იხ. 4.2.4).

თუ მომხმარებელმა არ წარმოადგინა დოკუმენტურად გაფორმებული მოთხოვნები, მომხმარებლის მოთხოვნები უნდა იქნეს დადასტურებული ორგანიზაციის მიერ მათ მიღებამდე.

თუ პროდუქტის მიმართ მოთხოვნები შეცვლილია, ორგანიზაციამ უნდა უზრუნველყოს შესაბამისი დოკუმენტების შეცვლა და შესაბამისი პერსონალი გაფრთხილებული უნდა იქნეს შეცვლილი მოთხოვნების შესახებ.

შენიშვნა ზოგიერთ შემთხვევაში, როგორიცაა ვაჭრობა ინტერნეტით, ფორმალური ანალიზი არაპრაქტიკულია ყოველი დაკვეთისათვის. ამ დროს ანალიზი შეიძლება მოიცავდეს ისეთ ინფორმაციას, როგორიცაა კატალოგები ან რეკლამა.

7.2.3. კავშირი მომხმარებელთან
ორგანიზაციამ უნდა განსაზღვროს და დანერგოს მომხმარებელთან კავშირის ეფექტური საშუალებები ისეთ საკითხებზე, როგორიცაა:

ა) ინფორმაცია პროდუქტზე;

ბ) შეკითხვების, კონტრაქტების ან დაკვეთების განხილვა, დამატებების ჩათვლით, და
გ) უკუკავშირი მომხმარებელთან, მომხმარებელთა პრეტენზიების ჩათვლით.

7.3.  დაპროექტება და შემუშავება
7.3.1 დაპროექტებისა და შემუშავების დაგეგმვა
ორგანიზაციამ უნდა დაგეგმოს და მართოს პროდუქტის დაპროექტება და შემუშავება.

დაპროექტებისა და შემუშავების დაგეგმვისას ორგანიზაციამ უნდა განსაზღვროს:

ა) დაპროექტებისა და შემუშავების ეტაპები;

ბ) ანალიზი, ვერიფიკაცია და დამტკიცება, რომლებიც შეესაბამება დაპროექტებისა და შემუშავების ყოველ ეტაპს; და
გ) პასუხისმგებლობა და უფლებამოსილება დაპროექტებასა და შემუშავებაზე.

ორგანიზაციამ უნდა მართოს პროექტირებასა და შემუშავებაში ჩართულ სხვადასხვა ჯგუფებს შორის ურთიერთქმედება, რათა უზრუნველყოს ეფექტური კავშირი და მოვალეობათა მკაფიო განაწილება.

დაგეგმვის შედეგები, საჭიროების შემთხვევაში, უნდა განახლდეს იმისდა მიხედვით, თუ როგორაა შესრულებული დაპროექტებისა და შემუშავების სამუშაოები.

7.3.2. დაპროექტებისა და შემუშავების შემავალი მონაცემები
შემავალი მონაცემები, რომლებიც ეხება პროდუქტის მიმართ მოთხოვნებს, უნდა განისაზღვროს და დოკუმენტურად გაფორმდეს (იხ. 4.2.4). ისინი უნდა მოიცავდეს:

ა) ფუნქცოინალურ და საექსპლუატაციო მოთხოვნებს;

ბ) დადგენილ და საკანონმდებლო გამოყენებად მოთხოვნებს;

გ) გამოყენებად ინფორმაციას, რომელიც მიღებულია მსგავსი წინა პროქტების განხორციელების შედეგად, და
დ) დაპროექტებისა და შემუშავებისათვის მნიშვნელოვან სხვა მოთხოვნებს,.

ეს შემავალი მონაცემები უნდა იქნეს გაანალიზებული ადეკვატურობაზე. მოთხოვნები უნდა იყოს სრული, ერთმნიშვნელოვანი და არაწინააღმდეგობრივი.

7.3.3. დაპროექტებისა და შემუშავების გამომავალი მონაცემები
დაპროექტებისა და შემუშავების გამომავალი მონაცემები წარმოდგენილი უნდა იქნეს ფორმით, რომელიც იძლევა იმის საშუალებას, რომ ჩატარდეს ვერიფიკაცია დაპროექტებისა და შემუშავების შემავალ მონაცემთა შესაბამისობაზე, და უნდა იქნეს მოწონებული გამოშვების წინ. 

დაპროექტებისა და შემუშავების გამომავალი მონაცემები უნდა:

ა) შეესაბამებოდეს დაპროექტებისა და შემუშავების შემავალ მონაცემებს;

ბ) უზრუნველყოფდეს შესაბამის ინფორმაციას შესყიდვების, წარმოებისა და მომსახურების განხორციელებისათვის;

გ) მოიცავდეს ან მიუთითებდეს პროდუქტის მიღების კრიტერიუმებს, და 

დ) განსაზღვრავდეს პროდუქტის მახასიათებლებს, რომლებიც მნიშვნელოვანია მისი უსაფრთხო და სათანადო გამოყენებისათვის.

7.3.4. პროექტისა და შემუშავების ანალიზი
შესაბამის სტადიებზე დაგეგმილ ღონისძიებათა (იხ. 7.3.1) შესაბამისად უნდა ტარდებოდეს დაპროექტებისა და შემუშავების სისტემატური ანალიზი, რათა:

ა) შეფასდეს დაპროექტებისა და შემუშავების შედეგების მოთხოვნებთან შესაბამისობის უნარი; 

ბ) იდენტიფიცირებული იქნეს ყველა პრობლემა და შეთავაზებული იქნეს საჭირო ქმედებები. 

ასეთ ანალიზში უნდა მონაწილეობდნენ წარმომადგენლები, რომელთა საქმიანობა დაკავშირებულია დაპროექტებისა და შემუშავების საანალიზო ეტაპებთან, ანალიზის და შემდგომ ქმედებათა შედეგები უნდა იქნეს გაფორმებული დოკუმენტურად (იხ. 4.2.4).

7.3.5. პროექტისა და შემუშავების ვერიფიკაცია
ვერიფიკაცია უნდა ხდებოდეს დაგეგმილ ღონისძიებათა შესაბამისად (იხ. 7.3.1) იმის საგარანტიოდ, რომ დაპროექტების და შემუშავების გამომავალი მონაცემები ეთანხმება დაპროექტებისა და შემუშავების შემავალ მონაცემებს. ვერიფიცირებული და შემდგომ ქმედებათა შედეგები უნდა იყოს დოკუმენტურად გაფორმებული (იხ. 4.2.4).

7.3.6. პროექტისა და შემუშავების დამტკიცება
პროექტისა და შემუშავების დამტკიცება უნდა ხდებოდეს დაგეგმილ ღონისძიებათა შესაბამისად (იხ. 7.3.1) იმის საგარანტიოდ, რომ საბოოლო პროდუქტი შეესაბამება მოთხოვნებს გათვალისწინებული გამოყენებისათვის თუ სავარაუდო მოხმარებისათვის. შეძლებისდაგვარად დამტკიცება უნდა დასრულდეს პროდუქტის მიწოდებამდე ან გამოყენებამდე. დამტკიცებისა და შემდგომი დამატებითი ქმედებების შედეგები უნდა იქნეს დოკუმენტურად გაფორმებული (იხ. 4.2.4).

7.3.7. დაპროექტებისა და შემუშავების ცვლილებების კონტროლი
ცვლილებები დაპროექტებისას და შემუშავებისას უნდა იქნეს იდენტიფიცირებული და დოკუმენტურად გაფორმებული. ცვლილებები უნდა იქნეს გაანალიზებული, ვერიფიცირებული, დამტკიცებული დადგენილი წესის შესაბამისად და მოწონებული დანერგვამდე. ცვლილებების ანალიზი დაპროექტებისა და შემუშავებისას უნდა მოიცავდეს ცვლილებების გავლენის შეფასებას უკვე მიწოდებულ პროდუქტსა და შემადგენელ ნაწილებზე.

ცვლილებებისა და ყველა აუცილებელ ქმედებათა ანალიზის შედეგები უნდა იყოს დოკუმენტურად გაფორმებული (იხ. 4.2.4).

7.4. შესყიდვები
7.4.1 შესყიდვების პროცესი
ორგანიზაციამ უნდა უზრუნველყოს შესყიდული პროდუქტის შესაბამისობა შესყიდვაზე მითითებულ მოთხოვნებთან. მიმწოდებლისა და შესყიდული პროდუქტის მიმართ გამოყენებული კონტროლის სახე და მოცულობა დამოკიდებული უნდა იყოს იმაზე, თუ რა გავლენას ახდენს შესყიდული პროდუქტი შემდგომი პროდუქტის შექმნაზე ან საბოლოო პროდუქტზე.

ორგანიზაციამ უნდა შეაფასოს და შეარჩიოს მიმწოდებელი ორგანიზაციის მოთხოვნათა შესაბამისად პროდუქტის მიწოდების უნარის საფუძველზე. დადგენილი უნდა იყოს შერჩევის, შეფასებისა და განმეორებითი შეფასების კრიტერიუმები. შეფასებიდან გამომდინარე შეფასებისა და ყველა საჭირო ქმედებათა შედეგები უნდა იყოს დოკუმენტურად გაფორმებული (იხ. 4.2.4).

7.4.2. ინფორმაცია შესყიდვებზე
შესყიდვებზე ინფორმაცია უნდა აღწერდეს შესასყიდ პროდუქტს, აგრეთვე თუ გამოყენებადია:

ა) პროდუქტის, პროცედურების, პროცესებისა და მოწყობილობის მოწონების მოთხოვნები;

ბ) მოთხოვნები პერსონალის კვალიფიკაციის მიმართ;

გ) მოთხოვნები ხარისხის მენეჯმენტის სისტემის მიმართ.

მიმწოდებლის შეტყობინებამდე ორგანიზაციამ უნდა უზრუნველყოს შესყიდვის მოთხოვნებთან მითითებული მოთხოვნების ადეკვატურობა.

7.4.3. შესყიდული პროდუქტის ვერიფიკაცია
ორგანიზაციამ უნდა დაადგინოს და დანერგოს კონტროლი და სხვა ქმედებები, რომელიც საჭიროა შესყიდვების მიმართ მითითებულ მოთხოვნებთან შესყიდული პროდუქტის შესაბამისობის უზრუნველსაყოფად.

თუ ორგანიზაციას ან მის მომხმარებელს სურთ ჩაატარონ ვერიფიკაცია მიმწოდებლის ტერიტორიაზე, ორგანიზაციამ შესყიდვების შესახებ ინფორმაციაში უნდა განსაზღვროს ვერიფიკაციის შესაბამისი ღონისძიებები და პროდუქტის გაშვების წესი.

7.5.  წარმოებისა და მომსახურების განხორციელება
7.5.1 წარმოებისა და მომსახურების გაწევის კონტროლი
ორგანიზაციამ უნდა დაგეგმოს და განახორციელოს წარმოება და გაუწიოს მომსახურება კონტროლირებად პირობებში. კონტროლირებადი პირობები უნდა მოიცავდეს შემდეგს, თუ შესაძლებელია:

ა) ინფორმაციას, რომელიც აღწერს პროდუქტის მახასიათებლებს;

ბ) სამუშაო ინსტრუქციებს, თუ არის ამის საჭიროება;

გ) შესაბამისი მოწყობილობების გამოყენებას;

დ) მოწყობილობას და მათ გამოყენებას მონიტორინგისა და გაზომვებისათვის;

ე) მონიტორინგისა და გაზომვების დანერგვას, და
ზ) გამოშვების, მიწოდებისა და მიწოდების შემდგომი მომსახურების საქმიანობის დანერგვას.

7.5.2. წარმოებისა და მომსახურების პროცესების ვალიდაცია
ორგანიზაციამ უნდა ჩაატაროს წარმოების და მომსახურების განხორციელების ყველა პროცესების ვალიდაცია იმ შემთხვევებში, თუ შეუძლებელია საბოლოო შედეგის ვერიფიკაცია შემდგომი მონიტორინგით ან გაზომვით. ამას მიეკუთვნება ყველა პროცესი, როდესაც ნაკლოვანებები შეიძლება გამომჟღავნდეს მხოლოდ მას შემდეგ, რაც დაიწყება პროდუქტის გამოყენება ან გაიწევა მომსახურება.

ვალიდაციამ უნდა გამოავლინოს მოცემული პროცესების შესაძლებლობები დაგეგმილი შედეგების მისაღწევად.

ორგანიზაციამ მოცემული პროცესებისათვის უნდა დაადგინოს ღონისძიებები შემდეგის ჩათვლით, თუ გამოყენებადია: 

ა) განსაზღვრული კრიტერიუმები, პროცესების ანალიზისა და დამტკიცებისათვის;

ბ) მოწყობილობებისა და პერსონალის ვალიდაცია;

გ) სპეციალური მეთოდიკებისა და პროცედურების გამოყენება;

დ) მოთხოვნები ჩანაწერების წარმოების მიმართ (იხ. 4.2.4), და 

ე) ხელახალი ვალიდაცია.

7.5.3. იდენტიფიკაცია და თვალის დევნა
თუ საჭიროა, ორგანიზაციამ უნდა მოახდინოს პროდუქტის იდენტიფიკაცია შესაბამისი საშუალებებით მისი შექმნის განმავლობაში.

ორგანიზაციამ უნდა მოახდინოს პროდუქტის სტატუსის იდენტიფიცირება მონიტორინგის მოთხოვნებისა და გაზომვების მიმართ.

თუ თვალის დევნა წარმოადგენს მოთხოვნას, ორგანიზაციამ უნდა გააკონტროლოს და დოკუმენტურად გააფორმოს პროდუქტის ინდივიდუალური იდენტიფიკაცია (იხ. 4.2.4).

შენიშვნა მრეწველობის ზოგიერთ დარგში კონფიგურაციის მენეჯმენტი წარმოადგენს იდენტიფიკაციისა და თვალის დევნის უზრუნველყოფის საშუალებას.

7.5.4. მომხმარებლის საკუთრება
ორგანიზაციამ უნდა იზრუნოს მომხმარებლის საკუთრებაზე, მაშინ, როდესაც იგი იმყოფება ორგანიზაციის კონტროლის ქვეშ ან გამოიყენება ორგანიზაციის მიერ. ორგანიზაციამ უნდა განახორციელოს მომხმარებლის საკუთრების, რომელიც განკუთვნილია გამოსაყენებლად ან პროდუქტში ჩასართავად, იდენტიფიცირება, ვერიფიკაცია და დაცვა. მომხმარებლის საკუთრების დაკარგვის, დაზიანების ან მწყობრიდან გამოყვანის ყველა შემთხვევა უნდა ეცნობოს მომხმარებელს და დოკუმენტურად გაფორმდეს (იხ. 4.2.4).

შენიშვნა მომხმარებლის საკუთრება შეიძლება მოიცავდეს ინტელექტუალურ საკუთრებას.

7.5.5. პროდუქტის შენახვა
ორგანიზაციამ უნდა შეუნარჩუნოს მოთხოვნებთან პროდუქტის შესაბამისობა შიგა მომსახურებისა და მითითებული დანიშნულებით მიწოდებისას. ასეთი შენარჩუნება უნდა მოიცავდეს იდენტიფიკაციას, პროდუქტთან მოპყრობას, შეფუთვას, შენახვასა და დაცვას. დაცვა უნდა გამოიყენებოდეს პროდუქტის შემადგენელი ნაწილების მიმართ.

7.6.  მონიტორინგისა და გამზომი მოწყობილობების კონტროლი
ორგანიზაციამ უნდა განსაზღვროს, თუ როგორი მონიტორინგი და გაზომვები უნდა ჩატარდეს, და როგორი დანადგარებია საჭირო მონიტორინგისა და გაზომვებისათვის, რათა უზრუნველყოფილი იქნეს დადგენილ მოთხოვნებთან პროდუქტის შესაბამისობის მტკიცებულება (იხ. 7.2.1).

ორგანიზაციამ უნდა დაადგინოს პროცესები, რომლებიც იძლევა იმის გარანტიას, რომ მონიტორინგი და გაზომვები შეიძლება შესრულდეს და სრულდება ისეთი წესით, რომელიც ეთანხმება მოთხოვნებს მონიტორინგისა და გაზომვების მიმართ.

თუ საჭიროა სარწმუნო შედეგების უზრუნველყოფა, გამზომი მოწყობილობები უნდა იყოს:

ა) დაკალიბრებული (დამოწმებული) ან ვერიფიცირებული დადგენილი პერიოდულობით ან გამოყენებამდე, გამზომი ეტალონების შესაბამისად, რომლებიც საერთაშორისო ან ეროვნულ გამზომ ეტალონებს წარმოადგენენ, ასეთი ეტალონების უქონლობისას, საფუძველი დაკალიბრებისა და ვერიფიკაციისათვის უნდა იყოს დოკუმენტურად გაფორმებული;

ბ) აწყობილი ან კვლავ აწყობილი, აუცილებლობისას;

გ) იდენტიფიცირებული დაკალიბრების სტატუსის აღსანიშნავად;

დ) დაცული რეგულირებისაგან, რომელიც მიიყვანს მცდარ შედეგებამდე;

ე) დაცული დაზიანებისა და მტვრევისაგან მოპყრობის, მომსახურებისა და შენახვისას.

გარდა ამისა, ორგანიზაციამ უნდა შეაფასოს და დოკუმენტურად გააფორმოს გაზომვათა წინა შედეგების უტყუარობა, თუ გამოვლინდა დანადგარების შეუსაბამობა მოთხოვნებთან. ორგანიზაციამ უნდა შეასრულოს შესაბამისი ქმედებები ამ მოწყობილობის და ყველა პროდუქტის მიმართ, რომლებზეც მან იქონია გავლენა. დაკალიბრების (დამოწმების) და ვერიფიკაციის შედეგები უნდა გაფორმდეს დოკუმენტურად (იხ. 4.2.4).

დასახული მიზნების შესასრულებლად უნდა იქნეს დადასტურებული პროგრამული უზრუნველყოფის შესაძლებლობა, რომელიც გამოიყენება დადგენილ მოთხოვნათა მონიტორინგისა და გაზომვებისათვის. ეს უნდა იქნეს შესრულებული გამოყენებამდე, და ხელმეორედ დადასტურებული აუცილებლობისას.

შენიშვნა იხ. სახელმძღვანელოდ ისო 10012-1 და ისო 10012-2.

8. გაზომვა, ანალიზი და სრულყოფა
8.1.  ზოგადი დებულებები
ორგანიზაციამ უნდა დაგეგმოს და დანერგოს მონიტორინგის, გაზომვების, ანალიზისა და სრულყოფის პროცესები, რომლებიც საჭიროა:

ა) პროდუქტის შესაბამისობის დემონსტრირებისათვის;

ბ) ხარისხის მენეჯმენტის სისტემის შესაბამისობის უზრუნველსაყოფად, და 

გ) ხარისხის მენეჯმენტის სისტემის შედეგიანობის განუწყვეტელი სრულყოფისათვის.

ეს უნდა მოიცავდეს გამოყენებული მეთოდების, მათ შორის სტატისტიკურის, განსაზღვრას, და მათი გამოყენების დონეს.

8.2.  მონიტორინგი და გაზომვები
8.2.1 მომხმარებლის დაკმაყოფილება
ხარისხის მენეჯმენტის სისტემის ეფექტურობის ერთ-ერთი კრიტერიუმის სახით ორგანიზაციამ უნდა განახორციელოს ინფორმაციის მონიტორინგი, რომელიც ეხება მომხმარებლის მიერ იმის აღქმას, თუ რამდენადაა შესრულებული მისი მოთხოვნები. განსაზღვრული უნდა იყოს მეთოდები ამ ინფორმაციის მიღებისა და გამოყენებისათვის.

8.2.2 შიგა აუდიტი
ორგანიზაცია უნდა ატარებდეს შიგა აუდიტს დაგეგმილი პერიოდულობით იმისათვის, რათა განისაზღვროს ხარისხის მენეჯმენტის სისტემები, თუ რამდენად:

ა) შეესაბამება დაგეგმილ ღონიძიებებს (იხ 7.1.), წინამდებარე საერთაშორისო სტანდარტის მოთხონებს, ორგანიზაციის მიერ დადგენილ მოთხოვნებს ხარისხის მენეჯმენტის სისტემის მიმართ, და
ბ) ეფექტურად არის დანერგილი და შენარჩუნებული.

აუდიტების პროგრამის დაგეგმვა უნდა ხორციელდებოდეს შესამოწმებელი პროცესების და უბნების სტატუსის და მნიშვნელობის, აგრეთვე წინა ჩატარებული აუდიტების შედეგების გათვალისწინებით. აუდიტის კრიტერიუმები, მოცულობა, პერიოდულობა და მეთოდები უნდა იყოს განსაზღვრული. აუდიტორების შერჩევამ და აუდიტების ჩატარებამ უნდა უზრუნველყოს აუდიტის პროცესის ობიექტურობა და მიუკერძოებლობა. აუდიტორები არ უნდა ამოწმებდნენ საკუთარ სამუშაოს. 

დოკუმენტირებულ პროცედურაში უნდა იყოს განსაზღვრული პასუხისმგებლობა და მოთხოვნები დაგეგმვისა და აუდიტების ჩატარების, ანგარიშგებისა და ჩანაწერების შენარჩუნების მიმართ (იხ. 4.2.4)

ხელმძღვანელობამ, რომელიც შესამოწმებელ უბანზეა პასუხისმგებელი, უნდა უზრუნველყოს ქმედებათა დროული შესრულება დაუსაბუთებელი შეყოვნების გარეშე, რათა აღმოფხვრილი იქნეს გამოვლენილი შეუსაბამობები და მათი გამომწვევი მიზეზები. შემდგომი ქმედებები უნდა მოიცავდეს მიღებულ ზომათა ვერიფიკაციას, და ანგარიშის შედგენას ვერიფიკაციის შედეგების შესახებ (იხ. 8.5.2).

შენიშვნა იხ. სახელმძღვანელოდ ისო 10011-1, ისო 10011-2 და ისო 10011-3.

8.2.3 პროცესების მონიტორინგი და გაზომვები
ორგანიზაციამ უნდა გამოიყენოს შესაბამისი მეთოდები ხარისხის მენეჯმენტის სისტემის პროცესების მონიტორინგისათვის და თუ გამოყენებადია გაზომვებისათვის. ეს მეთოდები უნდა ახდენდნენ დემონსტრირებას პროცესების უნარის – მიაღწიოს დადგენილ შედეგებს. შედეგების მიუღწევლობისას უნდა ჩატარდეს ღონისძიებები შესწორებისა და კორექტირებისათვის პროდუქტზე შესაბამისობის უზრუნველსაყოფად.

8.2.4 პროდუქტის მონიტორინგი და გაზომვა
ორგანიზაციამ უნდა ჩაატაროს მონიტორინგი და გაზომოს პროდუქტის მახასიათებლები, რათა შემოწმდეს, რომ პროდუქტის მიმართ მოთხოვნები შესრულებულია. ეს უნდა ხორციელდებოდეს პროდუქტის შექმნის შესაბამის ეტაპებზე, დაგეგმილ ღონისძიებათა შესაბამისად (იხ. 7.1).

მიღების კრიტერიუმებთან შესაბამისობის მტკიცება დოკუმენტურად უნდა იყოს გაფორმებული. ჩანაწერებში უნდა იყოს მითითებული პროდუქტის წარმოებაზე რწმუნებული (რწმუნებულები), პასუხისმგებელი (პასუხისმგებლები) (იხ. 4.2.4).

პროდუქტის გამოშვება და მომსახურების გაწევა არ უნდა ხდებოდეს მანამდე, სანამ ყველა დაგეგმილი ქმედებები (იხ. 7.1) არ იქნება დასრულებული დამაკმაყოფილებელი შედეგით, ან მანამ, ვიდრე არ იქნება მოწონებული შესაბამისი რწმუნებულის მიერ, და თუ მისაღებია მომხმარებლის მიერ. 

8.3.  შეუსაბამო პროდუქტის კონტროლი
ორგანიზაცია უნდა იძლეოდეს გარანტიას, რომ პროდუქტი, რომელიც არ შეესაბამება პროდუქტის მოთხოვნებს, იდენტიფიცირებულია და კონტროლდება, რათა არ მოხდეს მისი წინასწარგანზრახული გამოყენება ან მიწოდება. კონტროლის საშუალებები და შესაბამისი პასუხისმგებლობა და რწმუნებები შეუსაბამო პროდუქტის მიმართ განსაზღვრული უნდა იყოს დოკუმენტირებულ პროცედურაში.

 ორგანიზაციამ შეუსაბამო პროდუქტის მიმართ უნდა გაატაროს ერთი ან რამოდენიმე შემდეგი ღონისძიება:

ა) მიიღოს ქმედებები გამოვლენილი შეუსაბამობის თავიდან აცილების მიზნით; 

ბ) გამოიყენოს, გამოუშვას ან მიიღოს ის დარღვევით, სანქცირებული შესაბამისი უფლებამოსილი პირის მიერ, და თუ მისაღებია, მომხმარებლის მიერ;

გ) წინასწარ მიიღოს ზომები, რათა იგი არ გამოიყენონ პირველადი სავარაუდო დანიშნულებით. 

დოკუმენტურად უნდა იყოს გაფორმებული შეუსაბამობის და ყველა შემდგომ მიღებული ქმედებების ხასიათი, მათ შორის დარღვევებზე მიღებული ნებართვები (იხ. 4.2.4).

შესწორების შემდეგ შეუსაბამო პროდუქტი უნდა იყოს გადამოწმებული მოთხოვნებთან შესაბამისობის დემონსტრირებისათვის.

თუ შეუსაბამო პროდუქტი გამოვლენილი იქნა მას შემდეგ, რაც განხორციელდა მიწოდება ან გამოყენება, ორგანიზაციამ უნდა მიიღოს შეუსაბამობაზე ზემოქმედების ან პოტენციური ზემოქმედების ტოლფასი ზომები.

8.4.  მონაცემთა ანალიზი
ორგანიზაციამ უნდა განსაზღვროს, შეაგროვოს და გაანალიზოს შესაბამისი მონაცემები, რათა მოახდინოს ხარისხის მენეჯმენტის სისტემის ვარგისობის და ეფექტურობის დემონსტრირება და შეაფასოს სად არის შესაძლებელი ხარისხის მენეჯმენტის სისტემის ეფექტურობის განუწყვეტელი სრულყოფა. იმ მონაცემთა ჩათვლით, რომელიც მიიღება მონიტორინგის ან გაზომვების შედეგად, აგრეთვე სხვა შესაბამისი წყაროების ჩათვლით.

მონაცემთა ანალიზი უნდა უზრუნველყოფდეს შემდეგი სახის ინფორმაციის მიღების შესაძლებლობას:

ა) მომხმარებელთა დაკმაყოფილების (იხ. 8.2.1);

ბ) პროდუქტის მოთხოვნებთან შესაბამისობის (იხ. 7.2.1.);

გ) პროცესებისა და პროდუქტის ტენდენციის მახასიათებლებს, გამაფრთხილებელი ქმედებების შესაძლებლობათა ჩათვლით, და
დ) მიმწოდებლების შესახებ.

8.5.  სრულყოფა
8.5.1 მუდმივი სრულყოფა
ორგანიზაცია მუდმივად უნდა სრულყოფდეს ხარისხის მენეჯმენტის სისტემის ეფექტურობას, რომლის დროსაც უნდა გამოიყენებოდეს პოლიტიკა და მიზნები ხარისხის სფეროში, აუდიტების შედეგები, მონაცემთა ანალიზი, მაკორექტირებელი და გამაფრთხილებელი ქმედებები, აგრეთვე ანალიზი ხელმძღვანელობის მხრიდან.

8.5.2. მაკორექტირებელი ქმედებები
ორგანიზაციამ წინასწარ უნდა მიიღოს ქმედებები, მიმართული შეუსაბამობის მიზეზების აღმოსაფხვრელად, მათი განმეორების თავიდან აცილების მიზნით. მაკორექტირებელი ქმედებები უნდა შეესაბამებოდეს გამოვლენილ შეუსაბამობაზე ზემოქმედებას.

უნდა იქნეს დადგენილი დოკუმენტირებული პროცედურა, რომელიც განსაზღვრავს მოთხოვნებს:

ა) შეუსაბამობის ანალიზისათვის (მომხმარებელთა საჩივრების გათვალისწინებით);

ბ) შეუსაბამობის მიზეზების განსაზღვრისათვის;

გ) ქმედებათა მოთხოვნების შეფასებისათვის, იმის გარანტიისათვის, რომ შეუსაბამობა არ განმეორდება;

დ) აუცილებელ ქმედებათა განსაზღვრისა და დანერგვისათვის;

ე) ჩატარებულ ღონისძიებათა შედეგების რეგისტრაციისათვის (იხ.4.2.4), და;

ზ) ჩატარებულ მაკორექტირებელ ქმედებათა ანალიზისათვის.

8.5.3. გამაფრთხილებელი ქმედებები
ორგანიზაციამ უნდა განსაზღვროს პოტენციური შეუსაბამობის მიზეზების აღმოსაფხვრელად მიმართული ქმედებები, მათი გამომწვევი მიზეზების უგულვებელყოფის მიზნით. გამაფრთხილებელი ქმედებები უნდა შეესაბამებოდეს პოტენციური პრობლემების ზემოქმედებას.

უნდა იყოს დადგენილი დოკუმენტირებული პროცედურა, რომელიც განსაზღვრავს მოთხოვნებს:

ა) პოტენციური შეუსაბამობების და მათი მიზეზების განსაზვრისათვის;

ბ) შეუსაბამობის წარმოქმნის თავიდან აცილების ქმედებების აუცილებლობის შეფასებისათვის;

გ) საჭირო ქმედებათა განსაზღვრისა და დანერგვისათვის;

დ) მიღებულ ქმედებათა შედეგების რეგისტრაციისათვის (იხ. 4.2.4);

ე) მიღებულ გამაფრთხილებელ ქმედებათა ანალიზისათვის.

დანართი ა
(საინფორმაციო)

4.5.2 დოკუმენტაციის დამტკიცება და მისი გამოშვება
4.5.3 დოკუმენტაციასა და მონაცემებში ცვლილებების შეტანა
4.6 პროდუქციის შესყიდვები
4.6.1 ზოგადი დებულებები
4.6.2 ქვემოიჯარეთა შეფასება
4.6.3 მონაცემები შესყიდვებზე
4.6.4 შესყიდული პროდუქციის შემოწმება
4.6.4.1 შემოწმება, რომელიც სრულდება
მიმწოდებლის მიერ უშუალოდ ქვემოიჯარესთან
4.6.4.2 კონტრაქტით მოწოდებული პროდუქციის შემოწმება
4.7 მომხმარებლის მიერ მოწოდებული პროდუქციით მართვა
4.8 პროდუქციის იდენტიფიკაცია და თვალის მიდევნება
4.9 მართვა რესურსებით
4.10 კონტროლი და გამოცდები
4.10.1 ზოგადი დებულებები
4.10.2 შემავალი კონტროლი და გამოცდები
4.10.3 კონტროლი და გამოცდები წარმოების პროცესში
4.10.4 მზა პროდუქციის კონტროლი და მისი გამოცდები
4.10.5 კონტროლისა და გამოცდების ოქმები
4.11 მართვა საკონტროლო, გამზომი და საგამოცდო მოწყობილობებით
4.11.1 ზოგადი დებულებები
4.11.2 მართვის მეთოდიკა
	7.3.4

7.3.5

7.3.6

7.3.7

4.2.3

4.2.3

4.2.3

7.4.1

7.4.2

7.4.3

7.5.4

7.5.3

6.3 + 6.4 + 7.5.1 + 7.5.2

7.1 + 8.1

7.4.3 + 8.4.2

8.4.2

8.4.2

7.5.3 + 8.4.2

7.6

7.6

	ისო 9001 : 1994
	ისო 9001 : 2000

	4.12 პროდუქციის სტატუსი კონტროლისა და გამოცდების შედეგების მიხედვით
4.13 მართვა დადგენილ მოთხოვნებთან შეუსაბამო პროდუქტით
4.13.1 ზოგადი დებულებები
4.13.2 დადგენილ მოთხოვნებთან შეუსაბამო პროდუქტის ანალიზი და უტილიზაცია
4.14 მაკორექტირებელი და გამაფრთხილებელი ქმედებები
4.14.1 ზოგადი დებულებები
4.14.2 მაკორექტირებელი ქმედებები
4.14.3 გამაფრთხილებელი ქმედებები
4.15 შიგა მომსახურება, დასაწყობება, შეფუთვა, შენახვა და მიწოდება
4.15.1 ზოგადი დებულებები
4.15.2 შიგა მომსახურება
4.15.3 დასაწყობება
4.15.4 შეფუთვა
4.15.5 შენახვა
4.15.6 მიწოდება
4.16 მართვა ხარისხის ოქმებით
4.17 ხარისხის შიგა შემოწმებები
4.18 პერსონალის მომზადება
4.19 ტექნიკური მომსახურება
4.20 სტატისტიკური მეთოდები
4.20.1 მოთხოვნილების განსაზღვრა
4.20.2 მეთოდიკები
	7.5.3

8.3

8.5.2 + 8.5.3

8.5.2

8.5.3

7.5.5

7.5.5

7.5.5

7.5.5

7.5.1

4.2.4

8.2.2 + 8.2.3

6.2.2

7.5.1

8.1 + 8.2.3 + 8.2.4 + 8.4

8.1 + 8.2.3 + 8.2.4 + 8.4


ცხრილი ბ.2 – შესაბამისობა ისო 9001 : 2000 და ისო 9001 : 1994 შორის
	ისო 9001 : 2000
	ისო 9001 : 1994

	1 გამოყენების სფერო
2 ნორმატიული მითითება
3 ტერმინები და განსაზღვრებები
4 ხარისხის მენეჯმენტის სისტემა
4.1 ზოგადი დებულებები
4.2 მოთხოვნები დოკუმენტაციისადმი
4.2.1 ზოგადი დებულებები
4.2.2 ხარისხის სახელმძღვანელო
4.2.3 დოკუმენტების კონტროლი
4.2.4 ჩანაწერების კონტროლი
5 ხელმძღვანელობის პასუხისმგებლობა
5.1 ხელმძღვანელობის ვალდებულებები
5.2 ორიენტაცია მომხმარებელზე
5.3 პოლიტიკა ხარისხის სფეროში
5.4 დაგეგმვა
5.4.1 მიზნები ხარისხის სფეროში
5.4.2 ხარისხის მენეჯმენტის სისტემის დაგეგმვა
5.5 პასუხისმგებლობა, უფლებამოსილება და კავშირი
5.5.1 პასუხისმგებლობა და უფლებამოსილება
5.5.2 ხელმძღვანელობის წარმომადგენელი
5.5.3 შიგა კავშირი
5.6 ანალიზი ხელმძღვანელობის მხრიდან
5.6.1 ზოგადი დებულებები
5.6.2 შემავალი მონაცემები ანალიზისათვის
5.6.3 ანალიზის გამომავალი მონაცემები
6 რესურსების მართვა
6.1 რესურსებით უზრუნველყოფა
6.2 პერსონალი
6.2.1 ზოგადი დებულებები
6.2.2 კომპეტენტურობა, შეტყობინება და სწავლება
6.3 ინფრასტრუქტურა
	1

2

3

4.2.1

4.2.2

4.2.1

4.5.1 + 4.5.2 + 4.5.3

4.16

4.1.1

4.3.2

4.1.1

4.1.1

4.2.3

4.1.2.1

4.1.2.3

4.1.3

4.1.2.2

4.1.2.2

4.18

4.9

	
ისო 9001 : 2000
	ისო 9001 : 1994

	6.4 სამუშაო გარემო
7 პროდუქტის შექმნა
7.1 პროდუქტის შექმნის დაგეგმვა
7.2 მომხმარებელთან დაკავშირებული პროცესები
7.2.1 პროდუქტისადმი მოთხოვნების განსაზღვრა
7.2.2 პროდუქტისადმი მოთხოვნების ანალიზი
7.2.3 მომხმარებელთან კავშირი
7.3 დაპროექტება და შემუშავება
7.3.1 დაპროექტებისა და შემუშავების დაგეგმვა
7.3.2 დაპროექტებისა და შემუშავების შემავალი მონაცემები
7.3.3 დაპროექტებისა და შემუშავების გამომავალი მონაცემები
7.3.4 პროექტისა და შემუშავების ანალიზი
7.3.5 პროექტისა და შემუშავების ვერიფიკაცია
7.3.6 პროექტისა და შემუშავების დამკიცება
7.3.7 დაპროექტებისა და შემუშავების ცვლილებების კონტროლი
7.4 შესყიდვები
7.4.1 შესყიდვების პროცესი
7.4.2 ინფორმაცია შესყიდვების შესახებ
7.4.3 შესყიდული პროდუქტის ვერიფიკაცია
7.5 წარმოებისა და მომსახურების განხორციელება
7.5.1 წარმოებისა და მომსახურების გაწევის კონტროლი
7.5.2 წარმოებისა და მომსახურების პროცესების ვალიდაცია
7.5.3 იდენტიფიკაცია და თვალის მიდევნება
7.5.4 მომხმარებლის საკუთრება
7.5.5 პროდუქტის შენახვა
7.6 მონიტორინგისა და გამზომი მოწყობილობების კონტროლი
8 გაზომვები, ანალიზი და სრულყოფა
8.1 ზოგადი დებულებები
8.2 მონიტორინგი და გაზომვები
8.2.1 მომხმარებლის დაკმაყოფილება
8.2.2 შიგა აუდიტი
	4.9

4.2.3 + 4.10.1

4.3.2 + 4.4.4

4.3.2 + 4.3.3 + 4.3.4

4.3.2

4.4.2 + 4.4.3

4.4.4

4.4.6

4.4.7

4.4.8

4.4.9

4.6.2

4.6.3

4.6.4 + 4.10.2

4.9 + 4.15.6 + 4.19

4.9

4.8 + 4.10.5 + 4.12

4.7

4.15.2 + 4.15.3 + 4.15.4 + 4.15.5

4.11.1 + 4.11.2

4.10.1 + 4.20.1 + 4.20.2

4.17

	ისო 9001 : 2000
	ისო 9001 : 1994

	8.2.3 პროცესების მონიტორინგი და გაზომვები
8.2.4 პროდუქტის მონიტორინგი და გაზომვები
8.3 შეუსაბამო პროდუქტის კონტროლი
8.4 მონაცემთა ანალიზი
8.5 სრულყოფა
8.5.1 განუწყვეტელი სრულყოფა
8.5.2 მაკორექტირებელი ქმედებები
8.5.3 გამაფრთხილებელი ქმედებები
	4.17 + 4.20.1 + 4.20.2

4.10.2 + 4.10.3 + 4.10.4 + 4.10.5 + 4.20.1 + + 4.20.2

4.13.1 + 4.13.2

4.20.1 + 4.20.2

4.1.3

4.14.1 + 4.14.2

4.14.1 + 4.14.2

	სიახლეები ისო 9000 + ისო 14000 (პუბლიკაცია, რომელიც გამოდის ორ თვეში ერთხელ, და რომელიც უზრუნველყოფს საერთაშორისო მოვლენების ყოველმხრივობას, და ეხება ისო მენეჯმენტის სისტემის სტანდარტებს, მთელ მსოფლიოში სხვადასხვა ორგანიზაციების მიერ მათი დანერგვის ჩათვლით) 4).

	[19]
	ცნობები ინტერნეტში:

http://www.iso.ch
http://www.bsi.org.uk/iso-tc176-sc2 

